**ΔΙΚΑΙΟΛΟΓΗΤΙΚΑ ΔΙΟΡΙΣΜΟΥ ΕΚΠΑΙΔΕΥΤΙΚΩΝ ΓΙΑ ΤΜΗΜΑ Γ΄ ΠΡΟΣΩΠΙΚΟΥ ΔΔΕ Δ΄ΑΘΗΝΑΣ**

**Θα προσκομίζονται στη Δ.Δ.Ε. Δ΄ Αθήνας KATA THN ορκωμοσία και ανάληψη υπηρεσίας**

1. Αντίγραφο ταυτότητας
2. Αντίγραφο βασικού τίτλου σπουδών (εάν είναι από φορέα εξωτερικού να είναι νομίμως επικυρωμένο και επίσημα μεταφρασμένο, και η απόφαση ΔΟΑΤΑΠ)
3. **Αίτηση αναγνώρισης συνάφειας μεταπτυχιακού/διδακτορικού** συνοδευόμενη από: αντίγραφο μεταπτυχιακού/ διδακτορικού τίτλου σπουδών (εάν είναι από φορέα εξωτερικού να είναι νομίμως επικυρωμένο και επίσημα μεταφρασμένο και με απόφαση ΔΟΑΤΑΠ)
4. Πιστοποιητικό οικογενειακής κατάστασης για εκπαιδευτικούς με ή χωρίς τέκνα και αποδεικτικό επιμέλειας τέκνων (φυσικών, θετών, αναγνωρισμένων) για εκπαιδευτικούς σε χηρεία, άγαμους, διαζευγμένους ή σε διάσταση.
5. Πιστοποιητικό εντοπιότητας
6. Πιστοποιητικό Πολυτεκνίας ΑΣΠΕ και πρόσφατο ΚΕΠΑ για τις περιπτώσεις εκπαιδευτικών που ανήκουν σε ειδική κατηγορία.
7. Βεβαίωση συνυπηρέτησης για εργασία συζύγου στο δημόσιο τομέα ή βεβαίωση εργοδότη συζύγου και ένσημα για εργασία συζύγου στον ιδιωτικό τομέα.
8. Βεβαίωση φοίτησης σε ανώτερη ή ανώτατη Σχολή εφόσον υπάρχουν τέκνα που σπουδάζουν.
9. **Αίτηση αναγνώρισης προϋπηρεσίας για μισθολογική εξέλιξη\*** συνοδευόμενη από: βεβαιώσεις προϋπηρεσίας (δημόσια και ιδιωτικά σχολεία, δημόσια και ιδιωτικά ΙΕΚ, ΟΑΕΔ υπόλοιποι Δημόσιοι φορείς), ταξινομημένες ημερολογιακά. Σε περιπτώσεις εκτός σχολικών μονάδων δημοσίου, η βεβαίωση προϋπηρεσίας να συνοδεύεται και από τη σύμβαση εργασίας (αορίστου χρόνου, μίσθωσης έργου, κτλ) καθώς αυτό αποτελεί βασικό κριτήριο για την αναγνώριση της εν λόγω υπηρεσίας. Επισυνάπτεται η σχετική **Υπεύθυνη Δήλωση για προϋπηρεσίες\*.**
10. **Αίτηση αναγνώρισης προϋπηρεσίας για βαθμολογική ένταξη\*** συνοδευόμενη από: βεβαιώσεις προϋπηρεσίας εκτός δημοσίου τομέα για βαθμολογική ένταξη ταξινομημένες ημερολογιακά
11. Πρόσφατη πρωτότυπη βεβαίωση γενικού ιατρού ή παθολόγου (δημόσιο νοσοκομείο ή ιδιώτης), από την οποία να προκύπτει η υγεία και η φυσική καταλληλότητα, προκειμένου να απασχοληθεί σε αντικείμενα της ειδικότητάς του σε σχολικές μονάδες δευτεροβάθμιας εκπαίδευσης, όπως ορίζεται στο άρθρο 7 του Ν.4210/2013 (ΦΕΚ 254/Β΄/21-11-2013)
12. Πρόσφατη πρωτότυπη βεβαίωση ψυχιάτρου (δημόσιο νοσοκομείο ή ιδιώτης), από την οποία να προκύπτει η υγεία και η ψυχική καταλληλότητα, προκειμένου να απασχοληθεί σε αντικείμενα της ειδικότητάς του σε σχολικές μονάδες δευτεροβάθμιας εκπαίδευσης, όπως ορίζεται στο άρθρο 7 του Ν.4210/2013 (ΦΕΚ 254/Β΄/21-11-2013)
13. Πιστοποιητικό στρατολογίας τύπου Α΄ ότι εκπλήρωσαν τις στρατιωτικές τους υποχρεώσεις ή έχουν απαλλαγεί νόμιμα από αυτές.
14. **Δήλωση περιουσιακής κατάστασης σε κλειστό φάκελο**.
15. **Υπεύθυνη δήλωση για μόνιμο διορισμό\***

Δεν απαιτείται η προσκόμιση αντίγραφου ποινικού μητρώου δικαστικής χρήσης, καθώς αυτό αναζητείται αυτεπάγγελτα από την Υπηρεσία.

**\*Σημείωση: Τα έντυπα με αστερίσκο τα «κατεβάζετε» και μας τα προσκομίζετε συμπληρωμένα κατά την προσέλευσή σας για ορκωμοσία και ανάληψη υπηρεσίας.**

Τα ανωτέρω δικαιολογητικά θα παραδίδονται στον αρμόδιο υπάλληλο με τη σειρά με την οποία αναγράφονται παραπάνω. Τα υποβληθέντα για τους οικογενειακούς λόγους δικαιολογητικά πρέπει να είναι τελευταίου τριμήνου.

**Η Διεύθυνση Δευτεροβάθμιας Εκπαίδευσης Δ’ Αθήνας δεν θα χορηγεί κενά έντυπα (αιτήσεις-Υπεύθυνες Δηλώσεις) προς συμπλήρωση, καθώς επίσης και δεν παρέχει δυνατότητα να φωτοτυπηθούν έγγραφα των διοριστέων.**